Suomen postcrossingyhdistys ry

Virtuaalinen pikkujoulumiitti 9.12.2025
2025-12-09 18:00 - 20:00 (Europe/Helsinki)
Tervetuloa pikkujouluilemaan virtuaalisesti tiistaina 9.12.
Virtuaalimiittiin painatetaan oma jouluinen miittikortti nimmareineen, sekä voit osallistua joulukorttivaihtoon. Miitin aikana on luvassa mukavaa yhdessäoloa, saatujen korttien esittelyä ja kuulumisten vaihtoa myös pienhuoneissa pariin kertaan. Glögin tankkaustauon jälkeen pidämme arpajaiset, joissa on totutusti mahtavat postiaiheiset palkinnot! Lämpimästi tervetuloa mukaan!
Miitin emäntänä toimii elinann1ka (Elina Jahkola)
Miitin ohjelma
17.30 – 18.00 alue avoinna yhteyksien testausta varten
18.00 – 19.00 Virtuaalimiitti: korttien esittelyä, pienhuoneita, yhdessäoloa ym.
19.00 – 19.10 Glögin tankkaustauko
19.10 – 20.00 Arpajaiset ja virtuaalimiitti jatkuu
Virtuaalimiittikortti
Miittiin painetaan virtuaalimiittikortti, johon on mahdollista saada oma nimimerkki valmiiksi painettuna ilmoittautumalla miittiin ja toimittamalla nimimerkki su 23.11. mennessä.
Jokainen virtuaalimiittiin osallistuva, ja vähintään 10 miittikorttia tilaava saa kaupan päälle yhdistyksen logolla varustetun tonttulakin! Voit pukea lakin virtuaalimiitissä ja nostattaa yhteistä jouluista tunnelmaa! Yksi tonttulakki per tilaus.
Jouluiset miittiarpajaiset
Miitissä on todella jouluiset arpajaiset – palkintoina paitsi mm. postimerkkien vuosilajitelmia.
Ilmoittautuminen
Ilmoittaudu heti mukaan alla olevan linkin kautta!
Ilmoittautuminen on päättynyt
